Csendet kérek!
Beállás!
Felvétel!
Amikor belépünk
a stúdió területére, lenyűgöznek minket...
MATTHEW MODINE HANGJA
...a színészek, rendezők, írók, jelmeztervezők
nemzedékei...
Egyet a 8-asra!
Csendet, fiúk!
26. jelenet, hármas!
Mindabban, amit a stúdió megtestesít, és ami itt,
ezen a telepen történt...
Tudod, hogy kell fütyülni, Steve?
Csak összecsücsöríted a szádat és megfújod.
...varázslatos.
Van valami a levegőben.
Varázsló vagy, Harry.
Szellemek, vagy ki tudja, mi.
Mindig bíztam az idegenek jóságában.
Hihetetlen izgalmat...
ABBÓL AZ ANYAGBÓL VAN, AMIBŐL AZ ÁLMOK
...érzünk, tudva, hogy olyan utcákon
megyünk végig, ahol a fantasztikus filmkészítők
is jártak.
Ez egy varázslatos hely.
Várj egy percet!
Még semmit se hallottál.
Már az első naptól kezdve, amikor beléptem a díszletbe,
és megláttam a nagy "WB" betűket...
Úgy éreztem, ez maga a siker.
Köszöntelek Sherwoodban, édes hölgy!
A Warner Bros. számomra maga Hollywood volt.
A sokféle film, a sztárok...
Még mindig szeretem azt az férfit, akit megöltem.
A logót sem kell látnod.
Kimondjuk a nevüket és tudjuk,
hogy ők a hollywoodi mozi szülőatyjai.
NOÉ BÁRKÁJA
A mozgókép korának kezdetén alapította
egy nagy lábon élő látnokokból álló család...
Egyfajta egészséges őrültség volt bennük.
...féltékeny riválisok voltak...
Nem sok kedves történet fűződik
Jack L. Warner nevéhez.
Megőrül tőletek az ember!
...a Warner Bros. filmes öröksége...
Föl a fejjel, gyerekem!
...a lelkünket tárja elénk.
A mainstream filmek a társadalmat próbálják bemutatni.
Attica!
Ezt látjuk évtizedek óta a Warner Bros. produkcióiban.
- Én... - Én!
Forradalmár vagyok!
Ez jut eszembe a Warnerről.
Nagy sikerű, merész, művészi eredmények.
MÁSNAPOSOK
Buli van!
A Warner Bros. történeteket
mutat be az egész világnak.
KONG: KOPONYA-SZIGET
MECHANIKUS NARANCS
Száz évvel később
A Warner Bros. a film határait feszegeti...
Már kezdődik is...
...szenvedélyes történetmeséléssel minden platformon...
Igen!
...formálva önmagunkat...
Egész életemben harcolnom kellett.
...és azt, amivé válhatunk.
Vad éjszakánk lesz.
DALOK SZÁRNYÁN
TRÓJA
A televíziónak be kell mutatnia a világot.
Bazinga!
Mi a hézag, hapsikám?
Csak rajta, mi tart vissza?
Micsoda nap! Micsoda gyönyörű nap!
Szerintem bemegyünk!
VIHARZÓNA
A Warner Bros. már 100 éve fennáll az eredeti küldetése miatt:
jó történetek elmesélésével fejleszti a kultúrát.
HALÁLFEJES LOBOGÓ
KINCSVADÁSZOK
Harcoltak,
és ezért tiszteletet érdemelnek.
A WARNER BROS. 100 ÉVE AMIBŐL AZ ÁLMOK KÉSZÜLNEK
2-ES MŰTEREM
6-OS MŰTEREM
Mindnyájan járunk moziba,
mert szórakozni szeretnénk,
egy történetet néznénk meg.
És a történetek nagy hatásúak.
Egy jó sztori megváltoztathatja a véleményünket.
És a Warner testvérek megértették ezt.
IGAZGATÓ, WARNER BROS. DISCOVERY
Jack Warner elvárta, hogy a filmjein
dolgozók az irodájába menjenek.
Az összes nagy sztár megfordult itt.
Ez a híres máltai sólyom.
Számomra különleges jelentése van,
mert a film végén megkérdezik Humphrey Bogartot, mi ez.
Azt mondta...
A MÁLTAI SÓLYOM (1941)
Abból az anyagból van, amiből az álmok.
Mi ezt csináljuk nap mint nap.
Azt, amiből az álmok vannak. Mint ez a máltai sólyom.
Itt a Warner testvéreket láthatjuk.
Ők hozták létre ezt a helyet,
csodás sztorikat meséltek el.
Nem csak szórakoztattak,
erős befolyást is gyakoroltak,
és ez különböztette meg őket
az elmúlt 100 év során.
Ez egy amerikai sikertörténet.
A 20. század elején
Hollywood fellendülőben volt.
Az amerikai közönség,
amely hetente új filmet nézhetett,
többet követelt.
Akinek volt kamerája és elég leleményes volt, pénzt akart keresni.
RENDEZŐ
Akkoriban Hollywood merőben más volt.
Még földutakkal volt tele.
Warnerék a filmipar alapítói voltak.
1918-ra a sikeres vállalatok,
amelyek később stúdiókká váltak, mint a Paramount, Universal és MGM,
független cégeket vettek meg,
és városokat építettek a városon belül.
Az újonnan érkezett,
rámenős Warner testvérek azért küzdöttek,
hogy beindítsák saját vállalkozásukat.
Azok a férfiak, akik már a kezdetektől
jelen voltak, ádáz harcot vívtak a sikerért.
Kemény utcagyerekek voltak.
Kegyetlenek.
A Warner nem az elegáns stúdió volt
az elején. Az az MGM volt.
Filmsztárok nélkül egy olyan piacon, ahol nagy a verseny,
Warnerék a csőd szélén álltak,
amikor rájuk mosolygott a szerencse.
A híres hollywoodi sztár, Rin Tin Tin.
FARKASÜVÖLTÉS (1925)
Nagy bajban voltak,
de Rin Tin Tin megmentette a stúdiót.
RIN-TIN-TIN, A TORONYŐR (1924)
Egy különleges hős, aki fantasztikus dolgot csinál.
RENDEZŐ
Ez egy klasszikus film! Szeretjük a kutyákat,
és a gyengébbekről szóló sztorikat.
Míg több ezer rajongói levél
érkezett, és több százezer dollár folyt be minden film után,
Rinty kalandjai nagy pénzt hoztak a Warner testvéreknek.
Rin Tin Tin, Amerika állatbálványa.
Fontos mérföldkő és egy családi történet volt ez,
amely Hollywood csillogásától távol kezdődött.
Harry, Abe, Sam és Jack zsidó bevándorlók gyermekei voltak,
aki Lengyelországból menekültek el az 1880-as években.
HARRY WARNER UNOKÁJA
Nagyon szegény gyerekek voltak.
Újságot árultak, cipőt tisztítottak.
Le sem érettségiztek.
De az édesapjuk nagyon fiatalon leültette őket, és azt mondta:
"Ha összetartotok, erősek lesztek."
Amerikába mindig is sokan menekültek
a politikai elnyomás elől.
SZÍNÉSZ
A Warner testvérek is ezt tették.
Itt kemény munkával megvalósítható
még egy őrült álom is.
A testvérek álma egy villódzó fénysugárban jött el hozzájuk.
Pittsburghben voltak, egy ruhaüzletben dolgoztak.
Sam hallott az olcsó mozikról.
Harryvel elmentek megnézni A nagy vonatrablást.
A NAGY VONATRABLÁS (1903)
Háromszor nézték meg, amíg meg nem kérték őket, hogy távozzanak.
Kimentek és nézték, ahogy az emberek aprót tesznek a tányérra.
Kezet ráztak, és azt mondták: "Filmesek leszünk."
KIFINOMULT SZÓRAKOZÁS
Warnerék útja Pittsburghből LA-ig
kockázatos fogadásokkal volt tele.
Vetítőgépet vettek, és mozivá alakították.
Kölcsönpénzzel filmterjesztésbe kezdtek,
és a siker folytán filmeket kezdtek csinálni.
A DUQUESNE FILMJEI JOBBAK
Harry volt a pénzügyi mágus,
Abe volt felelős a bemutatásért és terjesztésért,
Sam volt a látnok,
Jack pedig a filmkészítést vezette.
Jack volt a legfiatalabb testvér,
Harry pedig a legidősebb,
így már a kezdetektől ő vette át a vezetést.
Emiatt gyakran voltak köztük heves viták,
de kezdetben jól dolgoztak együtt.
FILMTÖRTÉNÉSZ
1923-ban létrejött a Warner Brothers Studios.
A kívülállóknak
végre saját vállalatuk lett Hollywoodban.
De hamarosan még ennél is nagyobb dolog várt rájuk.
A hangosfilm akkoriban kész katasztrófa volt.
Hangot adni a filmhez, amit addig csak híradóban és rövidfilmekben...
kíséreltek meg, sok gonddal járt.
A közönség paradicsommal dobálta a képernyőt a moziban,
mert a szereplők szájmozgása
nem volt szinkronban a szöveggel.
KIFÜTYÜLTÉK A HANGOSFILMET
Sam Warner fontosnak tartotta a hangot.
MŰSORVEZETŐ
Hitte, hogy a hangtechnika forradalmasíthatja a mozit,
és nélkülözhetetlen
egy magával ragadó filmélményhez,
és ahhoz, hogy a Warner Bros. megelőzze a versenytársait.
Sam volt az, aki meglátta a hangban rejlő lehetőségeket.
Mást nem érdekelte a hang.
Megelégedtek azzal, hogy némafilmeket mutathatnak és nézhetnek.
A Warner először a hang szinkronizálására...
"VESD ŐT BÖRTÖNBE!"
...filmzenét és hangeffekteket használt.
Egy mérföldkőnek számító eredmény, de a nagyja csak ezután jött.
A DZSESSZÉNEKES (1927)
Nehéz csodálatos barátokat találni
Ezután egy Broadway-sikerrel emelték a tétet...
AL JOLSON "A DZSESSZÉNEKES"
...és egy világhírű előadóval.
Várjanak egy percet!
Még semmit sem hallottak.
Al Jolson valószínűleg a legnépszerűbb előadó volt Amerikában akkoriban.
Jolson élete szolgált a film alapjául,
egy zsidó kántor fiának története,
aki családjával szembeszegülve kedvenc zenéjét adja elő.
"A HÁZAMBA HOZOD A DZSESSZT!"
Amikor az emberek most A dzsesszénekest nézik, megdöbbenve és elborzadva látják
Jolsont feketére festett arccal játszani.
De ez akkoriban nem volt szokatlan, se megdöbbentő
Al Jolson rajongóinak,
mert ez volt jellemző az előadásaira.
Mami!
Gyakori volt fekete arccal fellépni.
Ez sokat vitatott téma volt.
A fekete közönség sokszor felháborodott azon,
hogy a fekete arc kifigurázta
az identitásukat és kultúrájukat.
De ez egy összetettebb kérdés, ami akkor látható,
amikor dekontextualizálják.
Vannak olyan plakátok,
amiken Jackie Robin kifestetlen arccal szerepel,
majd a szereplőt fekete arccal játssza,
mert így különítette el
a saját identitását, azaz a kántor fiát,
és annak érzelmi utazását arról,
hogy eldöntse, mihez kezdjen az életével,
a színpadi figurájától.
Legkockázatosabb fogadásuk, a fekete arc bemutatásával
Warnerék profitáltak a faji karikatúra népszerűségéből.
Mai szemmel nézve A dzsesszénekes problematikus volt...
SZÍNÉSZ, RENDEZŐ
...de ettől még akkoriban forradalminak számított.
HALLGASSÁK, HOGY ÉNEKEL
Nem igazán tisztelte a feketéket.
Ami azt illeti, annak a korszaknak
a történetmesélése olyan károkat tett...
a világ kultúráiban,
hogy az elég kínos volt.
Mélyen aggasztó tartalma ellenére
A dzsesszénekes révén a Warner testvérek újítók is lettek,
elképzelésük és bátorságuk örökre megváltoztatja a filmkészítést.
AL JOLSON "A DZSESSZÉNEKES"-BEN
Jolsonnal a szereplőgárdában
a testvérek tudták, hogy fellendül az üzlet.
Minden más a technikán múlt,
ami drága és munkaigényes volt.
A Western Electric Corporation
kifejlesztett egy Vitaphone nevű technikát a hang és a film
szinkronba hozására.
Sam Warner használta elsőként a hanglemezre felvett hangot a filmhez.
Szinte kimerülésig dolgozott.
FILMTUDÓS
Hogy megvalósítsák Sam álmát,
Warnerék kihasználták anyagi lehetőségeiket.
Sam lelkesedni kezdett a technológiáért,
Harry pénzt szerzett.
Jelzáloggal terhelte a L.A.-i házat a filmgyártás finanszírozásához.
ELADÓ
Warnerék szerencsejátékosok voltak.
Mindent eljátszottak.
Hölgyeim és uraim, a Warner Brothers legnagyobb diadala,
Al Jolson A dzsesszénekesben!
A JOLSON-FILM ÓRIÁSI SIKER
A Warner Brothers Filmszínház hetekkel előre telt házas lett.
A JOLSON-FILM NAGY ÉRDEKLŐDÉST KELT
A bemutatón Sam munkája sikert hozott.
WARNER FILMSZÍNHÁZ
Na, hogy tetszik?
Pedig még semmit sem láttak.
A fivérek történelmet írtak...
JOLSON LEGNAGYOBB HELYI SIKERE
...de egyikük sem ment el a premierre.
Sam előző este meghalt.
SAM L. WARNER TÜDŐGYULLADÁSBAN MEGHALT
Samet annyira kimerítette, hogy tökéletesítse a Vitaphone-technikát
és A dzsesszénekest,
hogy túlhajtotta magát,
és fiatalon meghalt.
Sam Warner volt a nagy Warner.
Miatta kerültek be a filmiparba.
JACK WARNER UNOKÁJA
Túl korán halt meg.
Jack mélypontra került, amikor testvére, Sam meghalt.
ELVESZTETTED EGY FIVÉREDET, DE TALÁLTÁL EGY MÁSIKAT.
Tragédia volt, hogy Sam a filmpremier napja előtti estén
halt meg.
Ugyanakkor úgy tűnik, hogy a fivérek megértették,
hogy nagy fába vágták a fejszéjüket
a projekttel, amibe belefogtak.
Nagy feladatra vállalkoztak.
Sam halála űrt hagyott a családban,
de öröksége nyilvánvaló volt.
Jolson, aki filmjével elindította a hangosfilm-forradalmat,
Hollywoodba hozza menyasszonyát.
A dzsesszénekes készítése 500 000 dollárba került,
de hárommilliót hozott,
és ezzel a nagy stúdiók közé emelte a Warner Bros.-t.
Kezdődik a rohanás.
Mivel egyre több moziban használnak hangot,
a producerek kétségbeesetten próbálják befejezni
a némafilmeket, mielőtt túl késő lesz.
Csak 1928-ban 36 filmet készítettek szinkronhanggal,
és ennek következtében a többi stúdió a fennmaradásért küzdött.
A hangosfilm olyan forradalmi volt,
mint az internet bevezetése a mai társadalmunkban.
Emiatt Hollywoodnak szinte újra fel kellett találnia magát.
Az operatőröknek, technikusoknak meg kellett tanulniuk
használni a mikrofont.
A színészeket, akiknek a hangja nem passzolt
a külsejéhez, elbocsátották.
MERT A KUTYÁK NEM BESZÉLNEK.
Színházi tehetségek
vették át a helyüket.
Eleven, pimasz szereplők.
Békén hagyott minket?
Mást se csinál, csak belénk rúg.
Ha úgy látom, hogy kijuthatok innen,
de ehhez meg kell ölnöm valakit,
maga lesz az első.
Maga is benne lesz, és élvezni fogja.
Tizennégy éves korom óta így megy.
Mocskos férfiak!
És írók, akik tudtak dialógot írni.
Frappáns dialógokat.
Kifelé, grófnő!
A járdán van a munkahelyed!
Egyes nőknek a férfi csak háztartási eszköz.
Nekem inkább kanári kell.
A testvérek költekezni kezdtek,
mozikat és egy versenytársat vettek meg.
A First National Studiost és óriási telepét Burbankban.
De heves küzdelem folyt a nagy hírességekért,
mert a márkahűség volt a cél.
Egy hűséges közönség,
amelyik visszajár megnézni a kedvenc sztárjait.
A munkaerőköltségek ellenőrzése
érdekében Jack Warner a többi stúdióval kidolgozta a szerződéses rendszert.
Aranybilincs, amely a színészeket, írókat és rendezőket a stúdiókhoz kötötte,
exkluzív, hétéves szerződésekkel.
A 30-as, 40-es évek mozinézőit
nem a cselekmény érdekelte,
hanem...
"Humphrey Bogart-filmet akarok látni."
"Clark Gable-filmet néztem meg."
A Warner Bros. megértette a sztárcsináló gépezet működését.
Bár egyeseket zavartak a korlátozások,
senki sem akart kimaradni
a munkából, különösen 1929 után.
Október 29., fekete kedd.
Zuhan a részvényárfolyam.
Ez egy fejlődést elindító évtized volt.
De mai ésszel nem igazán fogjuk fel,
hogy mennyire ment tönkre gazdaságilag
a legtöbb család az 1930-as években.
A nagy gazdasági világválság kezdetén
a mozi viszonylag olcsó szórakozási forma maradt,
és kikapcsolódás a boldogtalan tömegeknek.
De Warnerék számára, akik tudták, milyen szegénynek lenni,
a film kapcsolatteremtést jelentett a nézők életével.
A Warner Bros. a munkásosztály stúdiója volt.
Ez nem azt jelenti, hogy más stúdiók
távol álltak a munkásélettől,
de a Warner Bros.-nek
ez volt a védjegye.
Rossz hírem van.
Bezár a gyár, az újakat elbocsátjuk.
A vasút mentén gyalogoltam, amikor lerobbant a Rolls-Royce-om.
Nekünk nem kell sorban állnunk levesért.
HÁRMAN EGY HÁZASSÁGRÓL
Miért nem hagyjuk ott?
Még illő koporsót sem tudnánk venni magunknak.
Az írásért és gyártásért a Warners Darryl F. Zanuckhoz fordult,
egy munkás származású újgazdaghoz,
aki okos sztoriösztöneinek
köszönhetően Warnerék szövetségese lett több mint egy évtizedig.
Darryl Zanuck alaposan tájékozódott arról,
hogy mi motiválja a közönséget, hogy elköltse a 10
vagy 25 centjét egy mozijegyre, amikor kevés volt a pénz.
Jól megy az üzlet, mi?
Igen, elég jól.
Mennyire jól?
A Warner Bros. sokat vitatott filmeket csinált.
RENDEZŐ
Eltértek a normától.
A KIS CÉZÁR (1931)
Gengszterfilmekkel kezdték.
Merész filmekkel, amiket mondjuk az MGM sosem csinált volna.
Szeretném, ha kívánság-kút lennél.
Rád kötnék egy vödröt és elsüllyesztenélek!
A gengszter mint hős.
A nézők látni akarják a felemelkedést,
de a bukást is.
A közellenségben nem volt érzelmesség.
Könyörtelen befejezése volt, amilyet még nem láttam.
Hűen tükrözi azt a világot.
A feltűnősködés, vagányság,
öröm a nagy hatalom és sok pénz miatt...
de aztán szétesnek a dolgok, mint mindig.
MOCSKOS ARCÚ ANGYALOK (1938)
A Warner Bros.-filmek merészebbekké váltak,
mint azt bárki is elképzelte valaha.
Volt bennük drog,
prostitúció,
családi erőszak.
A Warner Bros. nem csak filmeket csinált.
Megváltoztatták őket.
A többi nagy stúdió által készített csillogó musicalekkel ellentétben
egy pimasz új formát vezettek be.
A védjegyüknek számító kemény fiúkat
kombinálták jó sok látvánnyal és énekkel.
Pajkos, erkölcstelen Cifra, feltűnő
42. UTCA FOGLYA (1933)
42. utca!
A legendás kulisszák mögötti dráma
egy Broadway-műsor színfalak mögötti intrikáját
állította szembe a New York-i bűnözéssel.
- Elmondom neki. - Igen...
Vegyük A 42. utca foglya című filmet!
Warneréknek a vérében volt a gengszterség.
RENDEZŐ, A NAGY GATSBY
Kerül, amibe kerül, romboljuk le a falakat,
döbbentsük meg a nézőket!
Nagyon inspiráltak a korai musicalek.
A NAGY GATSBY (2013)
A Gatsby egy zenés gengszterfilm.
A színházi filmes nyelv nagy része abból az időszakból,
az aranykorból származik, amikor Warnerék
mind musicalt, mind gengszterfilmeket csináltak.
A Warner Bros. továbbra is újított,
és átalakította a musicalt az 1930-as évek végén.
A stúdió nem túl titkos fegyvere
a koreográfus és rendező, Busby Berkeley volt.
Nézzük meg egy tánckar próbáját a színpadon!
Ő Busby Berkeley, híres koreográfus
és a legcsodásabb filmes táncelőadások alkotója.
TÁNCOS DÁMÁK (1934)
Busby Berkeley koreográfiái láttán
azt kérdezzük: "Hogy csinálta?"
Hogy tudta megvalósítani azt a rétegezést,
léptéket és pontosságot?
Los Angelesben született, szülei vaudeville színészek.
Berkeley egy teljesen másfajta
színházban tanulta a szakmáját.
1915. április 25-én
megkezdődött Gallipoli és a Dardanellák ostroma.
Gyalogsági hadnagyként az első világháborúban
egyszerre több ezer katonával gyakorlatozott
bonyolultan összehangolt hadműveleteken.
RIVALDAFÉNY 1936 (1935)
Busnak volt egy olyan adottsága,
hogy persze kitűnő koreográfus volt,
de egyben kiváló matematikus is,
így képes volt egyensúlyba hozni mintegy matematikai egyenletként
a táncosok mozgását
a kamera mechanikájával,
egészen különleges módon.
A formás lábak bemutatására
Berkeley szabadalmaztatott egy forgó színpadot.
És minden egyes fimmel felülmúlta saját magát
kaleidoszkopikus, szenzációs hatást keltő mutatványokkal.
Nagyon aprólékosan próbálok, hogy mindennel
meg legyek elégedve,
és tökéletes legyen az előadás,
aztán szólok nekik, hogy másnap forgatunk.
KOREOGRÁFUS, RENDEZŐ
Folyton azon járt az agyam,
hogy olyat alkossak,
ami jobb, mint az előző munkáim.
Pedig azok között is volt elég sok jó.
De míg a Warner-musicalek elbűvölték a közönséget,
az előadókra egyre nagyobb teher hárult.
De egész éjjel gyakoroltak.
Ha kell, egy hétig itt tartom őket.
Akkoriban a táncosok a díszletben aludtak
tábori ágyakon, mint amilyenek itt, a műtermeitekben vannak.
Megcsinálták a számukat, aztán aludtak három órát a tábori ágyon.
Ez kemény munka volt,
nagy fizikai megterhelés, hogy minden egyes felvétellel
tökéletesítsék az előadást.
De nem minden tehetséget volt könnyű kordában tartani.
George!
Bette Davis újonc volt,
kommersz szerepeken küzdötte át magát,
amikor először lázadt fel a stúdióbeli munkafeltételek ellen.
Nekem senki nem parancsol.
Soha nem fognak parancsolni.
Szeretném megcsókolni, de most mostam hajat. Pá!
Évtizedekkel később, már elismert hollywoodi filmsztárként,
elmesélte a kezdetekben vívott csatáit Jack Warnerrel Ron Howard rendezőnek.
Amikor Bettevel beszélgettem...
RENDEZŐ, SZÍNÉSZ
...elmondtam, hogy mennyire vágytam a stúdió szerződéses időszakára,
amikor a rendező szerződéssel évente két-három filmet csinálhatott.
Erről álmodtam.
Erre Bette azt felelte: "Ne butáskodj!
A függetlenség nagy kincs.
Tizennégy évembe telt, hogy ledolgozzam a hétéves szerződésemet,
mert folyton próbaidőre tettek, mert nem vállaltam olyan szerepeket,
amikhez Jack Warner ragaszkodott."
Ismerem az összes zugot,
és egy lépéssel előttük tudok járni.
Egy nap felfüggesztéssel fenyegették, ha nem vállal egy filmet,
ezért bement Jack Warner irodájába,
és megállt a titkárnő asztalánál,
aki azt mondta: "Mr. Warner elfoglalt,
kérjen időpontot, Miss Davis!"
Erre Bette: "A fenéket!"
Elviharzott a titkárnő mellett,
bement az irodába, és kinyitotta Jack mosdójának ajtaját.
Jack ott ült a vécén, letolt nadrággal,
és újságot olvasott.
Bette azt mondta:
"Beszélnem kell magával erről a vacak forgatókönyvről, amit nekem szánt."
Erre Jack: "Felfüggesztem magát!"
Csak egyet akarunk magától:
hogy hagyjon minket békén,
és hadd éljünk úgy, ahogy akarunk!
Túl nagy kérés ez?
Jack Warner vitái a sztárjaival szaftos pletykákat szolgáltattak
a hollywoodi filmlapoknak.
Jó reggelt!
De az életnek volt vidámabb oldala is a stúdióban.
BEJÁRAT BELÉPNI TILOS
Hé, te! Gyere vissza!
Szevasz!
Kinek képzeled magad? Csak úgy áthajtasz itt?
Hát, Cucu malac vagyok.
Már tevékenységük elejétől kezdve
Warnerék stratégiája az uborkaszezonok kezelésére a keresztmarketing volt.
1930-ban megvettek egy lemezkiadót,
majd animációs osztályt indítottak a slágerek eladásához.
Szeretek énekelni a holdról Júniusról és a tavaszról
Szeretek énekelni
És a Warner-filmek reklámozásához.
Szeretek énekelni
A holdról Júniusról és a tavaszról
Szeretek énekelni
Mit szólna egy kis ünnepléshez
Esküvői harangszóhoz?
Ebből tudni fogod Hogy kapsz szolgáltatást
A Nászút Hotelben
De amikor meglátták Walt Disney sikerét a városban...
De én nyúl vagyok!
...a Warner animátorai komolyra fogták a vicces bizniszt.
Kétoldalas hirdetéseket is tettek a filmlapokba:
az ő munkájuk a legviccesebb, az ő zenéjük a legjobb.
Furcsa módon ez igaz is volt.
A rajzfilmeken nemcsak egy csomó képzőművész dolgozott,
de szimfonikus zenekarok is.
Ezek a fickók értették a dolgukat.
ZENESZERZŐ
Nem csak csodálatos szaktudás van a filmjeikben, művészet is.
Annyi zűrzavar, szellemesség és tudás
van ebben a zenében.
Lexikális tudás a klasszikus zenéről.
NEM ILLIK MUTOGATNI!
A Warner Bros.-rajzfilmek voltak az igaziak.
Fesztelenebbek voltak.
És viccesebbek.
Sokkal kaotikusabbak.
A Looney Tunes megnevettette Amerikát, miközben egyre erősödött
a nagy gazdasági világválság.
A nehéz idők 1933-ban érték el Hollywoodot, amikor színházak zártak be,
és mozik mentek csődbe országszerte.
Az öt nagy stúdió, beleértve a Warnert is,
50%-os fizetéscsökkentést jelentett be minden részlegen.
SZTRÁJKFENYEGETÉS
FILMEK POLGÁRHÁBORÚJA
A nagy sztárok egyből tiltakoztak.
James Cagney segítségével megalakult a Screen Actors Guild.
Darryl Zanuck, Warnerék jobbkeze
megtudta, hogy a testvérek fizetése nem csökkent...
ZANUCK KILÉP A WARNERTŐL
...így megalapította
a 20th Century Fox-ot, az új versenytársat.
Aztán 1934 márciusában, egy szeles estén,
lángra kapott egy szikra
egy gépműhelyben, a Warner stúdiójának telepén.
A páncéltermek nagy része tele volt nitráttal,
ami rendkívül gyúlékony elem.
De mielőtt a tűz eljutott a termekbe,
a benn lévő nitrát meggyulladt és égni kezdett
a nagy hő miatt.
A Warner-telep tűzoltóparancsnoka meghalt
a tűzben, és több mint 20 évnyi némafilm is elégett.
Rin Tin Tinből és a Warner korai filmjeiből
csak töredékek maradtak.
De szerte a világon
egy olyan katasztrófa kezdődött,
amely mind a testvéreket, mind egész Hollywoodot próbára teszi majd.
Harry volt a cég szóvivője,
ezért Európába utazott.
Tanúja volt Hitler hatalomra törésének.
Koncentrációs táborokat állítottak fel.
A nácik munkatáboroknak hívták őket.
A németek megváltoztatták a szabályokat.
IGAZGATÓ, WARNER BROS. DISCOVERY
Egy olyan amerikai filmcég sem működhetett
Németországban, ahol német zsidók dolgoztak.
Jack és Harry Warner úgy döntöttek,
hogy kivonulnak Németországból.
Akkoriban a többi nagykutya, köztük Louis B. Mayer,
nem akarták elveszíteni a német piacot,
és Harry Warner azt mondta...
"Vannak dolgok, amelyek fontosabbak a pénznél."
Jack új helyettese, Hal Wallis producer
jól kidolgozott történeteket akart készíteni számos műfajban,
hogy figyelmeztesse az amerikaiakat a világot fenyegető veszélyre.
FEKETE LÉGIÓ
Wallis Humphrey Bogartra osztotta egy gyári munkás szerepét...
FEKETE LÉGIÓ (1937)
...akit elcsábít a fehér nacionalisták retorikája.
Velünk ne erőszakoskodjanak a külföldiek!
Rajtunk kívül sokan
éreznek úgy, mint mi.
Nagy volt a gyűlölet az amerikai feketékkel,
zsidókkal, bevándorlókkal
szemben, akik az országba érkeztek.
De ők harcoltak ez ellen,
hogy megvédjék az amerikai értékeket.
Kövessetek, bátor barátaim!
BLOOD KAPITÁNY (1935)
Még az úgynevezett eszképista kalandfilmjeikben is jelen volt
a társadalmi marginalizáció.
A Blood kapitány témája rabszolgaság, zsarnokság.
Banditák és kalózok
döntenek meg züllött helyeket.
Bontsatok vitorlát,
hadd repítsen minket a szél a szabadság felé!
A Warner-filmek vonzották a közönséget,
de az amerikaiak vonakodtak cselekedni az üzenetre.
Hisszük, hogy hazánk biztonsága
népünk erejében és jellemében rejlik...
AZ AMERICA FIRST GYŰLÉSE
...és nem külföldi háborúk megvívásában.
Az amerikaiak többsége enyhén szólva izolacionista volt.
TÉVÉS MŰSORVEZETŐ
Akik olvastak újságokat,
tudták, hogy egy agresszor van hatalmon Európában.
Az amerikaiak nagy része mégsem reagált.
A többi stúdió kiengesztelte Németországot,
aminek volt egy konzulja itt, L.A.-ben,
aki követelte a szkriptek elolvasását,
hogy meggyőződjön, nincs bennük negatívum
Hitlerről és a nácizmusról.
NÉMET KONZUL
Németország belső embere
Joseph Goebbelsnek jelentett,
így a náci propagandaminiszter
döntötte el, melyik hollywoodi film maradhatott.
A Warner testvérek nem akarták eltűrni ezt.
Ezért aztán 1939-ben
elkészítették az Egy náci kém vallomásai című filmet.
LÁTOGATÓKNAK BELÉPNI TILOS
A Warner Bros. annyira titokban tartotta a forgatókönyvet,
hogy a színész...
...sem kaphatta meg.
Be kellett mennie a stúdióba,
és el kellett olvasnia a producer irodájában.
Több színész is visszautasította
a szerepet. Nem merték elvállalni.
SZÍNÉSZ, EGY NÁCI KÉM VALLOMÁSAI
- De miért? - Mert Németország-ellenes volt.
És okkal féltek.
Csak ha tudjuk, kik az ellenségeink, akkor tudjuk, kit pusztítsunk el.
Edward G. Robinson színész,
Anatole Litvak rendező
és maguk Warnerék is
halálos fenyegetéseket kaptak a filmkészítés alatt és után.
VILÁGPREMIER
Amikor bemutatták a filmet,
néhány hét alatt
a Madison Square Garden telt házas
lett több mint 20 000 amerikai nácival.
A német befolyás egészen a szenátusig elért.
Harryt azzal vádolták, hogy a filmjeivel uszított a háborúba belépésre.
TEKINTSETEK A KŐSZÁLRA, AMELYBŐL KIVÁGATTATTATOK
KÜLÜGYMINISZTÉRIUM
Ő így nyilatkozott erről a vádról:
"Soha senki nem fog azzal vádolni, hogy Amerika-ellenes vagyok.
Határozottan náciellenes vagyok.
Senki ne mondja meg nekem, hogy milyen filmeket csinálhatok."
AZ USA HADAT ÜZEN
1941. december 8-án, a Pearl Harbor bombázása utáni napon,
egy szkriptelemző Hal Wallis irodájában
talált egy sztorit egy szerelmespárról,
akik véletlenül újra találkoznak egy menekültekkel teli városban.
1942 novemberében,
11 hónappal később, a Warners bemutatott egy filmet,
amely korának alapkérdését ragadta meg.
Kedves Rick, mikor érted meg végre, hogy a mai világban
a nyakasság nem a legjövedelmezőbb mulatság?
A Casablanca minden idők legjobb Warner-filmje.
A második helyen álló csak sokkal mögötte van.
Föl e fejjel, kölyök!
Mindig kissé misztikusan tekintettem a Casablancára.
Okkal jött létre.
FORGATÓKÖNYVÍRÓ, CASABLANCA
A film vonzotta a közönséget.
Az volt a mondanivalója, hogy vannak olyan értékek,
amikért érdemes áldozatokat hozni.
És ezt nagyon szórakoztató módon közölte.
Te utálsz engem, ugye?
Ha érdekelne, hogy létezel, akkor utálnálak.
A Magas-Sierra-i és A máltai sólyombeli szerepei után,
és miután évekig játszott nyakas nyomozókat
és kemény gengsztereket,
Humphrey Bogart nem várt filmpartnere lett
az isteni Ingrid Bergmannak.
A világ minden városa tele van lebujokkal,
és épp ide sétál be.
De a legnagyobb rizikó maga a forgatókönyv volt.
AZ ÚJ BEFEJEZÉS
A film készítésekor
nem hittünk a szkriptben, annyira rossz volt.
SZÍNÉSZNŐ, CASABLANCA
Napról napra írták.
Teljesen zavaros volt,
és nem tudtam, melyik férfit kéne szeretnem.
Azt mondták: "Ne adj bele
túl sokat a szerelmi jelenetekbe,
mert nem tudjuk, melyik férfit választod."
Végül azt mondták: "Mindkettőt felvesszük."
Csak azért mondod ezt, hogy menjek.
Azért mondom, mert ez az igazság.
Nekem sosem állt jól a glória.
Hidd el, három ilyen kis ember sorsa
olyan semmiség, ebben a nagy, bolond világban!
Ha a Casablanca úgy ért volna véget, hogy Bogart elmegy Bergmannel,
romantikusan,
nem vált volna legendává.
Úgy gondolom, az emberek azért nézik újra meg újra,
hogy olyan értékeket találjanak, amiket ma nehéz.
Mehetünk, Ilsa?
Igen, Victor.
De Michael Curtiz rendező és a filmben játszó színészek számára
a történet személyes volt.
A nyitó jelenetben egy gyönyörű
pásztázó felvételt láthatunk
a tálcákkal körbesétáló pincérekkel és a cigarettafüsttel,
a nyüzsgő tömeggel...
- Amerikára! - Amerikára!
Amerikára!
Ezeket a jeleneteket zsidó menekültek játszották.
Dan Seymour, a portást játszó nagydarab színész benne volt a jelenetben,
amikor Paul Henreid, azaz Victor László, kéri a zenekart, hogy játsszák el
a francia himnuszt...
Játsszák a Marseillaise -t!
És a franciák éneklik, hogy túlharsogják a németeket.
Körülnézett, és az emberek sírtak.
Folyt a könnyük.
Ők valóban menekültek voltak.
Számomra a Casablanca...
Hagyja a telefont!
Vigyázzon, ezt megkeserüli!
A kapitány megúszta, de magát lelövöm, ha ugrál.
...valóban összefoglalta, hogy mit jelent a jó oldalon állni egy olyan
világban, amelyben élesen elkülönült a jó és a rossz.
Louis, maga éppen olyan szentimentális mint én.
RENDEZŐ PRODUCER
Wallis és Curtiz más népszerű hazafias filmeket
is csinált a háború alatt...
de egyik sem volt annyira sikeres,
mint a Casablanca.
A filmet nyolc Oscar-díjra jelölték, bizonyítva,
hogy a testvérek halhatatlanok lettek Hollywoodban.
KIMAGASLÓ FILMALKOTÁS
A kereskedelmi siker nem volt elég Warneréknek.
Tekintélyre is vágytak,
és ezt Oscar-díjak és más dicséretek formájában kapták meg.
De Curtiz és a szereplők
Hal Wallis javára írták a film sikerét,
ezzel sértve Jack Warner büszkeségét.
És ez a helyzet kritikus szintre jutott
az 1944-es Oscar-gálán,
amikor a Casablanca a Legjobb film kategóriában nyert.
Hal Wallis elindult átvenni az Oscart.
Egy sorban ült Warnerékkel,
akik kitették a lábukat, hogy ne mehessen fel.
Jack Warner rohant fel és vette át Jack Bennytől a díjat.
Hal Wallis 25 évvel később azt mondta, hogy még akkor is dühös volt.
Jacknek hagynia kellett volna, hogy Wallis vegye át.
Hal Wallis mit tett volna?
Megköszönte volna Jack Warnernek.
WALLIS KILÉP A WARNER BROS.-TŐL
A legfiatalabb Warner
a családi márkát népszerűsítette,
konkrétan a sajátját.
Jack Warner a mostoha nagyapám.
De nekem igazi volt,
sosem használtam a "mostoha" szót.
Huszonnégy éves voltam, amikor meghalt.
Porondmester volt.
Mindig ő volt
a társaság közepe, szóval tartott mindenkit.
Érdekli, kik csinálják a filmeket?
Egy teli gép érkezett velük Amerikából.
Clifford Work a Universaltől,
Harry Cohn a Columbiától és Jack Warner,
nyomatékosan a sor végén.
Az akadémiai kitüntetésén felül
Jack alezredes is lett, miután
a Warner Bros. kiképezte
és elindította az első Motion Picture Unitot a hadseregben.
És a háború legsötétebb napjaiban
Warner ezredest és testvérét, Harryt Washingtonba hívták,
ahol maga Roosevelt elnök komoly küldetéssel bízta meg őket: csináljanak
egy filmet, amely segít az amerikaiaknak megbízni a szovjet szövetségeseikben.
Itt az orosz katonák már egy éve harcolnak
a gyűlölt nácik ellen.
A Joseph E. Davies volt nagykövet emlékiratai alapján készült
Mission to Moscow hízelgő képet festett az oroszországi életről.
Mit gondol a mai demonstrációról?
Legalább egy, agresszív szándék
nélküli nemzet készen áll bármire.
Hála istennek!
Úgy van!
Jack ezt mondta: "Egy szövetségesbarát, Amerika-párti filmet
készítünk, mert meg akarjuk...
A TENGELYHATALMAKNAK
...nyerni a háborút."
A haza szolgálata lett a hivatalos Warner-védjegy 1944-ben,
cég új mottójával:
"A hazafiságot ötvözzük a jó filmkészítéssel."
De mindössze néhány évvel később a Mission to Moscow
politikai bombának bizonyul.
ELÍTÉLTÉK A KOMMUNIZMUST
A kommunista fenyegetés felingerelte
a Képviselőház Amerika-ellenes Tevékenységek Bizottságát.
1947 októberében
az új kormány a Fehér Házban
ismét Washingtonba hívta Warneréket.
Megnyitom az ülést.
Ezúttal tanúskodni,
az Amerika-ellenes Tevékenységek Bizottsága előtt.
A Vörös Félelem kezdetekor
a Mission to Moscow-t használták
az első számú bizonyítékként arra, hogy Hollywoodba beépültek a kommunisták.
Harry Warner elutasította a vádakat,
és nem volt hajlandó megjelenni.
Míg a Warner-sztárok a Képviselőház előtt tiltakoztak,
Jack Warner együttműködött.
A testvéreim és én örömmel iratkozunk fel
egy olyan alapba,
amellyel Oroszországba szállíthatók
azok, akiknek nem tetszik az amerikai kormányzat.
A másik dolog a Bizottsággal kapcsolatban, hogy egyes tagjai,
mint Rankin képviselő, ízig-vérig...
RANKIN KÉPVISELŐ
...antiszemiták voltak.
De a stúdió sok vezetője, Warnerék is, zsidók voltak.
És ezért féltek.
"A kormány elvehet mindent, amit felépítettünk."
Jack reakciója erre úgy gondolom, enyhén szólva gyáva volt.
A Jack által megnevezett írók között volt Philip és Julius Epstein,
valamint Howard Koch, a Casablanca szerzői.
Koch feketelistára került Hollywoodban, és nem talált munkát,
ezért Angliába költözött, ahol álnéven írt a következő
öt évben.
FORGATÓKONYV: PETER HOWARD
Ez egy csúnya időszak volt.
És ezzel véget is értek Hollywood aranyévei, mert az emberek
nem bíztak egymásban.
Jack hírneve tönkrement sok más filmiparban dolgozóéval együtt.
Jack Warner diktátor volt.
Megszabta, miben szerepelhettek a színészek.
Évekkel azelőtt Bette Davis beperelte a stúdiót szerződésszegés miatt,
de vesztett.
BETTE HARCA A WARNERREL
De egy másik ikon is megcélozta Jacket.
Olivia de Havillandnek elege volt
abból, hogy csak Errol Fynn-nel flörtöl.
Nívósabb szerepeket akart.
De nem kapott.
Ezért beperelte a Warner Bros.-t,
azon az alapon, hogy hétéves szerződést írt alá.
De valahányszor visszautasított egy szerepet,
és nem ment dolgozni...
ÖTVENKÉT HÉTTEL MEGHOSSZABBÍTJUK A SZERZŐDÉST
...hozzáadták ezt az időt a hét évhez.
Hogy harcolt?
Pert indítottam, és megszabadultam a szerződéstől.
Ezzel kezdődött.
Amerikában nyert olyan pert, amit én Angliában indítottam.
Miatta szabnak meg ma hétéves korlátozásokat
a színészek szerződésében.
Olivia tette ezt Amerikában.
A de Havilland-ügy kötelező szerződéshosszabbítással...
BOGART SZAKÍT WARNERÉKKEL
...végződött, és a nagy sztárok elhagyták a stúdiót.
Köztük volt Lauren Bacall...
Kösz.
...és Humphrey Bogart.
Ezzel egyidőben
az Igazságügyi Minisztérium is lecsapott a hollywoodi
sztárcsináló gépezetre.
A stúdió gépezetét
a Sherman Trösztellenes Törvény alapján indított per törte meg,
ahol a stúdiók irányították a filmek készítését
és bemutatását a moziláncaikkal.
Miután több mint 1000 mozijukat
kellett önállósítaniuk, és egyre csökkentek a bevételeik,
Warneréknek szembe kellett nézniük a valósággal.
Stúdiójuk már nem volt a csúcson.
Elképesztő a különbség a Warner Bros. 1946-os és 1952-es anyagi helyzete között.
A testvérek egyre többet veszekedtek.
Harry 11 évvel volt idősebb Jacknél,
ami majdnem egy generációbeli különbség.
Jack szerette a bort, a nőket és a zenét.
Harry meg: "Éjszaka maradj otthon
a családoddal! A család minden."
Nem tudták elviselni egymást.
És szembe kellett nézniük egy versenytárssal,
aki tönkretehette az ismert világukat.
Egy nap, a tévén keresztül,
az egész világ beáramlik a nappalinkba
a fény sebességével.
1950-ben 3,8 millió amerikai család rendelkezett televízióval.
A televízió története rendkívül érdekes.
1955-re
a szám 30 millióra nőtt.
A tévé megjelenésekor Warnerék nem vettek tudomást róla.
Mr. Warner, ön azt mondta, hogy a moziiparnak
nem kell félnie a tévétől. Fenntartja ezt?
Igen.
Jack annyira utálta a tévét,
hogy nem tartott sem a házában, sem az irodájában.
A tévé fenyegetés volt.
És most CinemaScope-pal
készült jeleneteket mutatok önöknek.
Mindent bevetettek,
hogy visszacsábítsák az embereket a mozikba.
CinemaScope-ot, sztereofonikus hangot,
3D-t.
A Warner Bros. új tehetségeket hallgatott meg.
Jobb eredményekkel.
Szerelmes vagyok
Stella!
Brando autentikus volt,
valódi érzéseket fejezett ki.
SZÍNÉSZ
Megindított minket.
Azonosulni tudtunk vele.
Az az érzésem, hogy téged átráztak.
És ha téged átráztak, akkor engem is a Napóleon törvénykönyv szerint.
És ezt nem csípem.
Brandót szenzációsnak tartották.
RENDEZŐ, SZÍNÉSZ
És tényleg tehetséges volt.
A televízió számára készítette: a Warner Bros.
Bár Jack végül beadta a derekát a tévének,
és jövedelmező bevételforrást talált
a westernsorozatokkal,
a testvérek még mindig hittek a mozivászon varázsában.
Egy ragyogó fiatal színész volt a reményük, aki
érzékeny témát érintett: a növekvő generációs ellentétet az 50-es években.
- Nyolc. - Nincs benned bűnbánat.
ÉDENTŐL KELETRE (1955)
Rossz vagy. Keresztül-kasul romlott.
James Dean, szélesvásznú színes film.
Apa és fiai közötti küzdelem.
Hagyd abba!
Az anya.
- Régen nagyon szép voltam. - Igen.
Többször megnéztem az Édentől keletrét,
és újra meg újra átéltem a történetet.
Nem tudom magamban tartani.
HARAGBAN A VILÁGGAL
Beszélj csak fiam, és megkönnyebbülsz!
Nem úgy van, hogy kibeszélem, és megkönnyebbülök.
Ez a két James Dean-film kitörölhetetlen
nyomokat hagytak a moziban.
FILMSZTÁR HALÁLOS BALESETE
De Dean tragikus módon meghalt, mielőtt harmadik Warner-filmje elkészült volna.
AZ ÜLDÖZŐK (1956)
Egyre ritkábbak lettek a kasszasikerek.
Az idős Warnerék számára úgy tűnt, eljött a visszavonulás ideje.
Jack nem akart visszavonulni,
Harry és Albert viszont öregedni kezdtek.
Sokan szerették volna megvenni
a stúdiót.
Harry és Albert visszavonultak volna, ha Jack is ezt teszi.
Jack tudta, hogy nem lehet elnök.
Harry nem engedte volna.
Ez egy családi ügy volt.
Az "Egy mindenkiért, mindenki egyért"
jegyében nőttek fel.
Harry hű akart maradni ehhez.
De Jacknek nem tetszett.
A testvéreimmel körülbelül 50 éve vagyunk a moziiparban.
Jack okos módszert talált arra...
MŰSORVEZETŐ
...hogy hogyan vehetné át a cég teljes irányítását.
Ha a Lehman Brothers vagy Lewis most hallanak,
elfogadjuk az ajánlatot, de ezúttal pénzért.
Talált egy vállalatot, aminek el tudta adni a stúdiót.
A lényegre térek.
A stúdió eladásáról van szó.
Azt mondta Harrynek: "Szálljunk ki! Végeztünk.
Változik az üzlet.", és így tovább.
Erre azt mondták: "Megtesszük, ha te is eladod a részvényeidet."
Hacsak nem akarod kitörni a nyakad.
Szóval úgy volt, hogy együtt szállnak ki,
de Jack elárulta őket úgy,
hogy titokban alkut kötött a vevővel.
Egymilliót adott a fickónak,
aki eladta neki a stúdiót.
FABIAN EJTI A WARNER-ÜZLETET A NEW COMBINE VESZI ÁT A STÚDIÓT
Harry a filmlapból tudta meg,
hogy Jack lesz a stúdió elnöke.
SZINDIKÁTUS VESZI MEG A WARNER BROS.-T
Harry, miután elolvasta ezt a hírt,
szívrohamot és sztrókot kapott.
Szó szerint összetörte a szívét a hír,
mert annyira megbízott Jackben.
Jack besározta a nevét.
Beszélni sem lehetett róla.
HARRY M. WARNER EMLÉKÉRE
Mit mondhatunk arról az üzletről?
Egy szélhámosság volt,
amellyel nemcsak elárulta a bátyját...
HARRY WARNER MEGHALT
...de korai halálát is okozta.
Jack nem ment el a temetésre.
Albert Warner soha többé nem beszélt Jackkel.
Végül szétesett a család.
Itt, Hollywoodban minden lehetséges,
és nekik hihetetlen sikerük volt,
de az ilyen óriási siker időnként megrontja az embert.
Jack esélyt kapott arra, hogy vezesse a vállalatot,
de megszegte az apjának tett ígéretét.
1958-at írtunk,
és Jack kezében volt a hatalom.
De a stúdiótelep már csak árnyéka volt egykori önmagának.
Hogy visszahozza a szép napokat
és újratöltse a cég kasszáját,
Jack a Warner egy régi hűséges támaszába vetette a hitét.
Bajba kerültünk! Itt, River Cityben!
A MUZSIKUS (1962)
A musicalbe.
Ha nőt engedsz az életedbe
Búcsút mondhatsz a derűnek
Felújítja a házadat A pincétől a padlásig
És nagy élvezettel Változtat meg
Hogy múlik az utolsó óra
Ahogy meglátja a nászszobát
Minden rózsásan alakul
Kettőnknek
Volt néhány figyelemre méltó csúcspont.
Az idei legjobb film a My Fair Lady.
Jack L. Warner!
Hálás vagyok, hogy itt lehetek ma este átvenni ezt a nívós díjat.
Erre mindig büszkék leszünk.
Köszönöm.
A régi stúdiórendszer utolsó virágzása
a nagy költségvetésű musicalekkel történt.
Gyönyörűen kivitelezett filmek voltak,
de olyan illemszabályokkal,
amelyek egy korábbi időszak maradványai.
Mikor vívott meg utoljára az alázattal?
A filmjeink csodásak, és még csodásabbak lesznek.
FILMÚTTÖRŐK VACSORÁJA
Az amerikai producerek már nem majmolják
az olasz, francia, spanyol,
és más nemkívánatos filmeket, amelyek tele vannak sületlenségekkel.
Jack egyedül volt
a csúcson, és érezte, hogy változnak a körülmények.
Az ország változóban volt.
60-as évek közepe:
polgárjogi mozgalom, vietnami háború,
diáktüntetések, és a rockzene térhódítása.
A Warner filmjei elavultak lettek, nem haladtak a korral.
Jacknek nem volt olyan segítsége, mint a 30-as,
40-es években. Produkciós vezetők,
akik irányították a munkát.
És már nem voltak szerződött filmsztárjai sem.
Független producerekkel dolgozott,
de már nem volt akkora a hatalma, hogy felügyelje a munkát.
Amikor egy ambiciózus fiatal színész-producer, Warren Beatty
egy 30-as években játszódó gengszterfilmet akart forgatni,
Jack nem tudott azonosulni vele.
Seriff!
Amikor neszét vette a Bonnie és Clyde-nak,
ami tele volt erőszakkal,
nagyon nem örült.
Jól van.
Olvastuk, hogy nehéz volt megfilmesíteni,
de a film kulturális jelenség lett.
12 éves gyerekként mindenhol láttam.
Ott volt minden címlapon,
nem csak a Mad magazinén.
A lányok úgy akartak kinézni, mint Dunaway.
Mindenhol jelen volt a film.
A film Warnerék egykori álmát testesítette meg,
de Jack nem látta magát a filmbéli renegátokban
vagy a kamera mögötti lázadókban.
Jack akkori feljegyzései tele vannak csalódottsággal.
"Nem figyelnek rám. Mondtam, hogy ne így csináld!
Ne menj el a stúdióból! Ne csináld!"
Az emberek csak vállat vontak,
és tették a dolgukat. Filmet csináltak.
1967-ben üzletet kötött, hogy eladja a részvényeit
egy ambiciózus produkciós cégnek,
amely be akart jutni a nagyok közé.
A Seven Arts.
A stúdió története a Warner-család nélkül folytatódott.
Aznap, amikor a nagyapám kilépett,
Francis Ford Coppola forgatta
a Szivárványvölgyet a telepen.
Egy George Lucas
nevű fiatalember volt az asszisztense.
Szóval egy új generáció vette át a filmkészítést.
Az ember eltűnődik, hogy elmentek-e egymás mellett
a kapuban képletesen vagy szó szerint.
Az egyik a naplementébe megy, a másik a napfelkeltébe.
A hollywoodi történelem első felvonásának vége,
és a második kezdete.
A régi hatalmi szerkezet összeomlott.
Ami átvette a helyét, az fogja megváltoztatni...
Felvétel!
...a vállalat sorsát és a filmipar jövőjét.
A feliratot fordította: Szíjj Julianna